
	Par  atkārtotu atzinumu bērnu nometnēm



Veselības inspekcijas Sabiedrības veselības departamenta Vidzemes kontroles nodaļa (turpmāk – Inspekcija) ir saņēmusi un izskatījusi Jūsu 2019. gada 28. novembra iesniegumus par atkārtota atzinuma nepieciešamību bērnu diennakts nometņu darbības uzsākšanai norises vietā Valkas Jāņa Cimzes ģimnāzija, Raiņa ielā 28A un dienesta viesnīca, Domes bulvārī 3, Valkā, Valkas novadā. 
2019. gada 5. jūnijā Bērnu un jauniešu basketbola skolai „Rīga” ir izsniegts Inspekcijas atzinums Nr.4.6.3.-14./15743/1484 par objekta gatavību darbības uzsākšanai (turpināšanai) Valkas Jāņa Cimzes ģimnāzijā, Raiņa ielā 28A un dienesta viesnīcā, Domes bulvārī 3, Valkā, Valkas novadā. Bērnu nometnes darbības vietas apsekojums un higiēniskais novērtējums veikts 2019. gada 28. maijā. 
Pamatojoties uz augstāk minēto, Inspekcija informē, ka 2019. gada 5. jūnijā Bērnu un jauniešu basketbola skolai „Rīga” (reģ. Nr.90000013606) izsniegtais atzinums Nr.4.6.3.-14./ 15743/1484 par objekta gatavību darbības uzsākšanai (turpināšanai) Valkas Jāņa Cimzes ģimnāzijā, Raiņa ielā 28A un dienesta viesnīcā, Domes bulvārī 3, Valkā, Valkas novadā ir derīgs līdz 2020. gada 27. maijam. 
Vienlaikus Inspekcija atgādina, ja vasarā - peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr.692 „Peldvietas izveidošanas, uzturēšanas un ūdens kvalitātes pārvaldības kārtība” prasībām. Ar aktuālo informāciju par oficiālo peldvietu ūdens kvalitātes rādītājiem var iepazīties Veselības inspekcijas mājas lapā: www.vi.gov.lv (vides-veseliba/peldudens/peldudens-monitorings).

